У прэзбітэрыі на вокнах нядаўна зявіліся маляўнічыя вітражы з біблійнымі сюжэтамі. Яны дапаўняюць таямніцы часткі Святла Святога Ружанца (заўвага аўтара — у галоўным алтары размешчаны сюжэт толькі пятай таямніцы — Устанаўленне Эўхарыстыі). Першы вітраж спансіраваў пробашч парафіі ксёндз-пралат Крыштаф. На другі сродкі ахвяравалі парафіяне з суполак жывога Ружанца, а іх налічваецца восем. На трэці вітраж грошы сабралі сямя Дарожка і педагогі СШ №3. Прысвечаны Унебаўзяццю Марыі Панны (9). Малюнак узяты з касцёльнай пячаткі, што засталася ў спадчыну і існуе больш за 110 гадоў. На ёй — Марыя ў акружэнні анёлаў і надпіс на лацінскай мове: парафія Міёрская.